Budžeta grozījuma Nr. 2 provizoriskais projekts 2009. gada vispārējais budžets - Izdevumu kopsavilkums pa iedaļām : III iedaļa – Komisija /* COM/2009/0032 galīgā redakcija */





[pic] | EIROPAS KOPIENU KOMISIJA | Briselē, 2.2.2009 COM(2009) 32 galīgā redakcija BUDŽETA GROZĪJUMA NR. 2 PROVIZORISKAIS PROJEKTS 2009. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀM III iedaļa – Komisija (iesniegusi Komisija) BUDŽETA GROZĪJUMA NR. 2 PROVIZORISKAIS PROJEKTS2009. GADA VISPĀRĒJAIS BUDŽETS IZDEVUMU KOPSAVILKUMS PA IEDAĻĀMIII iedaļa – Komisija Ņemot vērā: - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom ) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], kurā jaunākie grozījumi izdarīti ar Padomes Regulu (EK, Euratom ) Nr. 1525/2007[2], un jo īpaši tās 37. pantu, Eiropas Komisija ar šo iesniedz budžeta lēmējinstitūcijai 2009. gada budžeta grozījuma Nr. 2 provizorisko projektu. SATURS 1. Ievads 4 2. SESAR 4 3. Eiropas Slimību profilakses un kontroles centrs ( ECDC ) 5 4. Eiropas Dzelzceļa aģentūra ( ERA ) 6 5. Grozījumi budžeta piezīmēs 6 5.1. GMES operatīvie dienesti 6 5.2. Pārtikas mehānisms 6 IZMAIŅAS IZDEVUMU KOPSAVILKUMĀ PA IEDAĻĀM Izmaiņas izdevumu kopsavilkumā pa iedaļām ir nosūtītas atsevišķi, izmantojot SEI-BUD sistēmu. Izmaiņas izdevumu kopsavilkumā pa iedaļām angļu valodā informācijas nolūkos ir pievienotas šim dokumentam kā budžeta pielikums. 1. Ievads 2009. gada budžeta grozījuma Nr. 2 provizoriskais projekts (BGPP) ietver šādus elementus. - Kopuzņēmuma SESAR štatu saraksta iekļaušana Kopienas budžetā saskaņā ar grozījumiem Regulā (EK) Nr. 219/2007[3]. - Grozījumi Eiropas Slimību profilakses un kontroles centra ( ECDC ) štatu sarakstā saskaņā ar 2009. gada budžetu. - Grozījumi Eiropas Dzelzceļa aģentūras ( ERA ) štatu sarakstā. - Grozījumi budžeta piezīmēs. BGPP 2/2009 nav finansiālu seku. 2. SESAR KOPUZņēMUMS SESAR (SKU) jaunas paaudzes Eiropas gaisa satiksmes pārvaldības sistēmas izstrādāšanai tika nodibināts 2007. gada 27. februārī (Padomes Regula (EK) Nr. 219/2007) saskaņā ar Līguma 171. pantu. Taču kopuzņēmumu (KU) juridiskā statusa skaidras definīcijas trūkums ir radījis daudzas problēmas ar tā juridiskās un administratīvās struktūras izveidi. Faktiski šobrīd, lai arī SKU un tā personālam piemērojami Beļģijas tiesību akti, kopuzņēmums ir izveidots ar Padomes regulu, kas regulē tā darbību. Līdz ar Septītās PTA pamatprogrammas uzsākšanu ES iestādes ir pieņēmušas jaunu pieeju kopuzņēmumu izveidei. Šīs pieejas galvenais aspekts ir tas, ka kopuzņēmumus atzīst kā „Kopienas struktūras”, kas izmanto Eiropas Kopienas privilēģijas un neaizskaramību. Tādējādi uz šo struktūru personālu attiecas EK Civildienesta noteikumi, un Protokols par privilēģijām un neaizskaramību piemērojams gan struktūrām, gan to personālam. Šo pieeju pirmo reizi piemēroja piecu jaunu kopuzņēmumu ( CLEAN SKY , ENIAC , IMI , ARTEMIS un FCH kopīgu tehnoloģijas ierosmju) izveidei 2008. gadā. SKU bija nodibināts pirms gada, izmantojot to pašu juridisko pamatu, ko piemēroja jaunajiem kopuzņēmumiem. Lai nodrošinātu Kopienas pieejas konsekventu piemērošanu šādu struktūru izveidei, SKU juridiskais statuss ir jāgroza un jāpielīdzina citu kopuzņēmumu statusam. Tālab Komisija ir ierosinājusi grozīt Regulu (EK) Nr. 219/2007. Viens no šā grozījuma rezultātiem ir tas, ka uz SKU personālu kā pagaidu darbiniekiem vai līgumdarbiniekiem attieksies EK Civildienesta noteikumi. Tādējādi SKU štatu saraksts būs jāiekļauj Kopienas budžetā. Padomes Regula (EK) Nr. 1361/2008, ar kuru groza Regulu (EK) Nr. 219/2007, tika pieņemta 2008. gada 16. decembrī[4], un tā stājās spēkā 2009. gada 1. janvārī. SKU jau darbojas un jau ir pieņēmis darbā pirmos darbiniekus. Lai nodrošinātu SKU darbības nepārtrauktību, ir svarīgi nodrošināt esošā personāla netraucētu pāreju uz EK Civildienesta noteikumiem un tā personāla darbā pieņemšanas procesa pabeigšanu 2009. gadā. Tādēļ SKU štatu saraksts ir jāiekļauj Kopienas budžetā no 2009. finanšu gada sākuma. Štatu saraksts ir iekļauts budžeta pielikumā. 3. Eiropas Slimību profilakses un kontroles centrs ( ECDC ) Eiropas Slimību profilakses un kontroles centrs ( ECDC ) ir decentralizēta „1. pīlāra” aģentūra, kas atrodas Stokholmā un kuras uzdevums ir uzraudzīt un novērtēt infekcijas slimību radītos draudus cilvēka veselībai, kā arī informēt par tiem. Šā budžeta grozījuma provizoriskā projekta pamatā ir nepieciešamība grozīt ECDC štatu sarakstu atbilstīgi budžeta lēmējinstitūcijas pieņemtajiem lēmumiem 2009. gada budžetā. Pašlaik ir ieviesta ECDC organizatoriskā pamatstruktūra un jauda atbilstoši centra pienākumiem noteiktajās funkcionālajās jomās; ir izveidota epidemioloģiskās uzraudzības sistēma, ir ieviesta jauda sagatavotības un reaģēšanas jomā, ir iespēja atbildēt uz zinātnisku konsultāciju un riska novērtējuma pieprasījumiem, ir epidemioloģiskās apmācības jauda un iespējas nodrošināt pienācīgu komunikāciju veselības jomā. Tomēr Centrs joprojām ir savas attīstības sākumposmā. Pamatpakalpojumi, ko tas sniedz, ir noderīgi, tomēr tie neapmierina visas ieinteresēto personu vajadzības un vēlmes. Ārējais novērtējums nesen apstiprināja, ka ECDC ir kļuvis par zinātnes izcilības centru un tas nodrošina pievienoto vērtību infekcijas slimību profilakses un kontroles jomā, bet tajā ir ieteikts apvienot un padziļināt darbības infekcijas slimību jomā. Komisija piekrīt ārējā novērtējuma ziņojuma secinājumiem. Lai ECDC varētu pilnībā īstenot savu uzdevumu, proti, stiprināt aizsardzību pret infekcijas slimībām Eiropā, ir nepieciešami papildu ieguldījumi. Atbilstoši šai pieejai Komisija 2008. gada 13. novembrī pieņēma paziņojumu Eiropas Parlamentam un Padomei par ECDC plānotajiem pasākumiem un resursu vajadzībām (COM/2008/741). Paziņojums atjaunināja sākotnējo 2003. gadā pieņemto finanšu pārskatu (kad Centrs bija izveidots), ņemot vērā ECDC sasniegumus tā darbības pirmajos trijos gados un ārējā novērtējuma rezultātus. Jāatzīmē, ka daudzgadu finanšu shēmā 2007.-2013. gadam paredzētie finanšu resursi ir pietiekami, lai ECDC varētu īstenot plānotos pasākumus. 2009. gada budžeta procedūras pēdējā posmā Eiropas Parlaments balsoja par grozījumu, ar kuru tas atcēla rezervi, ko Komisija 2009. gada PBP bija ierosinājusi iekļaut ECDC budžetā līdz iepriekšminētā paziņojuma pieņemšanai. Taču nobalsotais grozījums neattiecās uz ECDC štatu saraksta atjaunināšanu, kas bija nepieciešama, lai pieņemtu Centra jauno plānoto struktūru, kas aprakstīta Komisijas 13. novembra paziņojumā un iekļauta 2009. gada budžeta apstiprinātajās apropriācijās. Tādēļ Komisijai ir jāiesniedz budžeta grozījums, kas iekļauj izmaiņas ECDC štatu sarakstā, kuram ir jābūt saskaņā ar Komisijas 13. novembra paziņojumu Eiropas Parlamentam un Padomei un 2009. gada budžetā apstiprinātajām apropriācijām. Ierosinātais štatu saraksts paredz, ka tiks piešķirtas 40 papildu pagaidu darbinieku amata vietas. Pilns štatu saraksts ir iekļauts budžeta pielikumā. Amatu vietu sadalījums pa mērķa grupām ir šāds: Mērķis | Nosaukums | Jaunās amata vietas 2009. gadā | PD amata vietu skaits kopā līdz 2009. gada beigām | 1 | Konkrētas slimības | 9 | 27 | 2 | Uzraudzība | 6 | 28 | 3 | Zinātniskā konsultācija | 6 | 23 | 4 | Sagatavotība un reaģēšana | 5 | 19 | 5 | Mācības | 1 | 7 | 6 | Komunikācija veselības jomā | 6 | 21 | 7 | Partnerības | 1 | 5 | Iekšējais | Vadība, pārvaldība | 1 | 9 | Iekšējais | Administratīvie pakalpojumi | 5 | 31 | Kopā | 40 | 170 | 4. EIROPAS DZELZCEļA AģENTūRA ( ERA ) Štatu saraksts 2009. gadam, kā apstiprināts saskaņā ar Kopienas budžetu, neatspoguļo Aģentūras vajadzības pilnā mērā, ciktāl tas attiecas uz Aģentūras kompetenču paplašināšanu saskaņā ar 2008. gada 16. decembra Regulu (EK) Nr. 1335/2008[5] un tās personāla politiku, tostarp profesionālo izaugsmi (kā noteikts Aģentūras daudzgadu personāla politikas plānā 2009.-2011. gadam). Tādēļ ir jāgroza štatu saraksts. - Iepriekšējie štatu saraksti iekļāva amata vietu AD15 izpilddirektoram. Šī amata vieta tika kļūdaini izslēgta no štatu saraksta 2009. gada budžetā, un tagad tā jāievieš no jauna. - AST amata vietu skaits tiek palielināts par trim, attiecīgi samazinot trīs AD amata vietas, lai nodrošinātu atbilstīgu administratīvo atbalstu Aģentūras operatīvajām darbībām. Pilns štatu saraksts, atspoguļojot visus tehniskos pielāgojumus, ir iekļauts budžeta pielikumā. Aģentūras apstiprinātajā amata vietu kopskaitā izmaiņu nav, un papildu budžeta pieprasījumi pielāgojumiem nav nepieciešami. 5. Grozījumi budžeta piezīmēs 5.1. GMES operatīvie dienesti Sagatavošanas darbība „ GMES operatīvie dienesti” (Globālais monitorings videi un drošībai, budžeta 02 02 11. pants) 2008. gadā tika veiksmīgi pabeigta, un noslēdzās piedāvājumu iesniegšana glābšanas dienestu jomā, kam sekoja budžeta apropriāciju piešķiršana. Nākamais 2009. gada pasākumu posms ir atsauces datu dienesta ieviešana sadarbībā ar pašreizējiem datu sniedzējiem, kā valsts kartogrāfijas aģentūras. Taču budžeta piezīmes attiecīgi būtu jāgroza (skatīt pārskatīto piezīmi budžeta pielikumā). 5.2. Pārtikas mehānisms Ņemot vērā vienošanos par mehānismu ātrai reaģēšanai uz pārtikas cenu paaugstināšanos jaunattīstības valstīs, kas tika panākta starp Eiropas Komisiju, Eiropadomi un Eiropas Parlamentu, tiesības saņemt finansējumu būtu attiecināmas arī uz tādām organizācijām kā nevalstiskās organizācijas (NVO) un nevalstiskie dalībnieki. Līdz ar to attiecīgi būs jāpielāgo īstenošanas metodes, kas sākotnēji balstījās tikai uz partnerībām ar starptautiskām un reģionālām organizācijām. Lai tiesības uz finansējumu attiecinātu uz NVO un nevalstiskiem dalībniekiem, Komisijai jo īpaši būs jāveic stingrāka izpildes kontrole uz vietas, kam būs nepieciešams lielāks skaits darbinieku. Lai varētu pieņemt darbā ārštata darbiniekus delegācijās, ko finansē no budžeta 21 01 04 05. pozīcijas „Mehānisms ātrai reaģēšanai uz pārtikas cenu paaugstināšanos jaunattīstības valstīs — Administratīvās pārvaldības izdevumi”, Komisija ierosina attiecīgi grozīt budžeta piezīmes, negrozot summas, ko budžeta lēmējinstitūcija jau ir apstiprinājusi administratīvās pārvaldības jomā. [1] OV L 248, 16.9.2002., 1. lpp. [2] OV L 343, 27.12.2007., 9. lpp. [3] OV L 64, 2.3.2007., 1. lpp. [4] OV L 352, 31.12.2008., 12. lpp. [5] OV L 354, 31.12.2008., 51. lpp.